**INFORMARE**

 Potrivit procedurii din 1 aprilie 2019 de acordare a subvenţiilor pentru sprijinirea persoanelor cu dizabilităţi în accesarea şi utilizarea de tehnologii şi dispozitive asistive şi tehnologii de acces, altele decât cele finanţate prin Fondul naţional unic de asigurări sociale de sănătate în cadrul sistemului de asigurări sociale de sănătate aprobată prin ORDINUL nr.721/2019, sunt necesare următoarele documente:

a) cerere

Atentie! Voucherul se **eliberează la cererea persoanei îndreptăţite**, care depune, în scris sau electronic, la registratura/adresa de e-mail a direcţiei generale de asistenţă socială şi protecţia copilului judeţene, respectiv locale a municipiului Arad în evidenţa căreia se află, denumită în continuare DGASPC, **o cerere**, care va cuprinde următoarele elemente:

b) domiciliul sau reşedinţa, seria, numărul BI/CI;

c) numărul şi perioada de valabilitate a certificatului de încadrare în grad de handicap eliberat de către comisia de evaluare a persoanelor adulte cu handicap din judeţele, respectiv sectoarele municipiului Bucureşti sau a deciziei eliberate de Comisia superioară de evaluare a persoanelor adulte cu handicap;

d) număr de telefon fix sau mobil, e-mail;

e) recomandarea medicului specialist privind tipul de tehnologii şi dispozitive asistive şi tehnologii de acces;

f) document din care reiese că beneficiază de servicii de informare şi consiliere profesională, medierea muncii sau formare profesională;

g) semnătura solicitantului.

 Modelul cererii menţionate mai sus este anexa nr. 2 care este atașată la prezenta informare.

 (Cererea poate fi depusă şi de reprezentantul legal, precum şi de către organizaţia neguvernamentală al cărei membru este persoana cu handicap!)

 Modelul recomandării medicului specialist privind tipul de tehnologii şi dispozitive asistive şi tehnologii de acces este atașat în anexa nr. 3 la prezenta informare.

***Precizare***

 DGASPC transmite lunar către Autoritatea Naţională pentru Persoanele cu Dizabilităţi cererile centralizate privind eliberarea voucherelor!

**Persoanele care pot beneficia de voucher sunt:**

* persoanele adulte încadrate în grad de handicap grav,
* accentuat,
* mediu sau uşor, denumite în continuare persoane îndreptăţite.

**Valabilitate voucher**

 Voucherul este nominal şi netransmisibil, având o perioadă de valabilitate în care poate fi utilizat de 6 luni. În cazul neutilizării voucherului în perioada de 6 luni, există posibilitatea eliberării, la cerere, a unui nou voucher cu aceeaşi valabilitate. Termenul de valabilitate a unui voucher nu depăşeşte luna decembrie 2023.

**Folosinta exclusiva:**

 Voucherul este folosit exclusiv la achiziţionarea de tehnologii şi dispozitive asistive şi tehnologii de acces recomandate de medicul specialist, care se regăsesc în lista cuprinsă în anexa nr. 1. care este atașată la prezentă informare.

Primar, Întocmit,

 As. social,

Iosif Bimbo Mitu Roana